คุณภาพอากาศกรุงเทพมหานครและปริมณฑลอยู่ในระดับดีถึงดีมาก โดยค่าฝุ่น PM 2.5 ลดลงจนเข้าสู่ภาวะปกติ หลังช่วงสัปดาห์นี้มีฝนตกลงมาช่วยลดฝุ่นละออง
นายประลอง ดำรงค์ไทย อธิบดีกรมควบคุมมลพิษ (คพ.) เปิดเผยว่า จากการติดตามตรวจสอบสถานการณ์ฝุ่นละออง PM2.5 ในพื้นที่กรุงเทพมหานครและปริมณฑล  วันนี้ (4 ต.ค.62) ปริมาณฝุ่นละอองขนาดไม่เกิน 2.5 ไมครอน (PM2.5) คุณภาพอากาศอยู่ในระดับคุณภาพดีถึงดีมาก โดยตรวจวัดได้ระหว่าง 11-39 ไมโครกรัมต่อลูกบาศก์เมตร อยู่ในเกณฑ์มาตรฐานทุกพื้นที่ค่ามาตรฐานไม่เกิน 50 ไมโครกรัมต่อลูกบาศก์เมตร ภาพรวมปริมาณฝุ่นละอองมีแนวโน้มลดลงและเข้าสู่สถานการณ์ปกติแล้ว         ขณะที่กรมอุตุนิยมวิทยา คาดการณ์ช่วงวันที่ 4 – 8 ตุลาคม 2562 บริเวณความกดอากาศสูงกำลังปานกลางระลอกใหม่จากประเทศจีนจะแผ่เข้าปกคลุมภาคตะวันออกเฉียงเหนือและทะเลจีนใต้ตอนบน แล้วจะแผ่ปกคลุมภาคเหนือและภาคกลางตอนบนในระยะต่อไป ลักษณะเช่นนี้ทำให้บริเวณดังกล่าวมีฝนฟ้าคะนองในระยะแรก และพยากรณ์อากาศ         สำหรับกรุงเทพมหานคร จะมีเมฆเป็นส่วนมาก กับมีฝนฟ้าคะนองร้อยละ 40 ของพื้นที่ ลักษณะเช่นนี้จะช่วยให้ฝุ่นละอองกระจายตัวได้ดีและยังอยู่ในเกณฑ์มาตรฐานทั้ งนี้ หน่วยงานที่เกี่ยวข้องยังคงเฝ้าระวัง ควบคุม กำกับดูแลการระบายมลพิษจากแหล่งกำเนิดอย่างต่อเนื่อง        กรมควบคุมมลพิษ (คพ.) ขอความร่วมมือประชาชน งดการเผาในที่โล่งทุกชนิด บำรุงรักษาเครื่องยนต์ไม่ให้เกิดควันดำ ใช้ระบบขนส่งสาธารณะทดแทนการใช้รถส่วนบุคคล ตรวจสอบและไม่ใช้รถขนส่งสาธารณะที่มีควันดำ และขอความร่วมมือสถานที่ก่อสร้างและโรงงานอุตสาหกรรมควบคุมและลดการระบายฝุ่นและมลพิษทางอากาศด้วย